Mary Boylen katoamistapaus

Mary Boyle (s. 14. kesäkuuta 1970 Sparkhill, Birmingham, Englanti) oli brittiläissyntyinen tyttö, joka katosi isovanhempiensa asunnon ulkopuolella Ballyshannonissa irlantilaisessa Donegalin kreivikunnassa 18. maaliskuuta 1977.Mary Boyle - Age progressed An Garda Síochána, viitattu 30.6.2024 Mike Lockley, Birmingham girl who vanished 39 years ago and known as 'Ireland's Madeleine McCann' Birmingham Mail 6.8.2016, viitattu 30.6.2024 Boylen katoamistapaus johti Irlannin pitkäaikaisimpaan lapsen katoamistutkintaan, ja kadonnutta on tapausten samankaltaisuuksien johdosta luonnehdittu "Irlannin Madeleine McCanniksi".Henry McDonald, 'After 30 years, I still hold on to hope that she will be found' The Guardian 10.6.2007, viitattu 30.6.2024 == Tausta, katoaminen ja etsinnät == Boyle oli 2-vuotias muuttaessaan perheineen Irlantiin, jossa isä työskenteli kalastajana. Hänellä oli kaksossisko ja veli. Boyle oli 6-vuotiaana kadotessaan lomailemassa perheensä kanssa isovanhempien maatilallaAli Bracken, Answer to Mary Boyle mystery lies ‘in her family’, says sister Irish Independent 12.3.2023, viitattu 30.6.2024 . Hän meni päivällisen valmistamisen aikana isovanhempiensa talosta ulos leikkimään sisarustensa ja kahden serkkunsa kanssa. Boylen setä ylitti soisen maaston palauttaakseen naapuritalosta lainaamansa tikapuut. Tyttö lähti seuraamaan setäänsä, joka kehotti tätä kääntymään takaisin noin kello 15:45 iltapäivällä, minkä jälkeen tytöstä ei ole tehty havaintoja. Katoaminen huomattiin kymmenessä minuutissa. Setä kertoi tapahtumista palattuaan tytön isovanhempien asuntoon. Perhe etsi tyttöä itsenäisesti ennen poliisin hälyttämistä paikalle kaksi tuntia myöhemmin. Boylen perheenjäsenet, poliisit ja sotilaat tekivät etsintöjä syrjäisellä Donegalin kreivikunnan alueella kuukausien ajan ennen perheen kotiinpaluuta ilman tyttöä. Aluksi tytön pelättiin uponneen suohon. Tutkinta kuitenkin kattoi ympäristön järvet, joet, suot ja laajat metsäalueet. == Myöhemmät vaiheet ja teoriat == Boylen 1940-luvulla syntynyt äiti on esiintynyt julkisuudessa katoamistapauksen tiimoilta yhä 2000-luvulla. Boylen isä kuoli kalastusonnettomuudessa Donegalin rannikolla vuonna 2005. Tyttöjä 1980-luvulla kaapannut ja murhannut Robert Black työskenteli rekkakuskina ja vietti 1970-luvun lopussa aikaa myös Donegalin kreivikunnassa. Hänen osuudestaan Boylen katoamiseen on esitetty spekulaatioita. Poliisi kuitenkin sulki Blackin osuuden ulos sillä perusteella, ettei hän ollut tekohetkellä paikalla. Gemma O'Doherty teki Boylen katoamisesta vuonna 2016 dokumentiksi nimitetyn Youtube-julkaisun Mary Boyle: The Untold Story. O'Dohertya on kuvailtu äärioikeistolaiseksi aktivistiksi ja salaliittoteoreetikoksi.Hugh O'Connell, New Sinn Féin justice spokesman wanted council to nominate conspiracy theorist Gemma O’Doherty to run for president Irish Independent 9.4.2023, viitattu 30.6.2024 Hän väitti Boylen katoamisen poliisitutkintaa vahingoitetun poliittisella väliintulolla. O'Doherty ystävystyi Boylen kaksossisko Ann Dohertyn kanssa ja järjesti tälle vuonna 2016 tapaamisen Fianna Fáil -puolueen poliitikko Micheál Martinin kanssa. Tapaamiseen osallistuivat myös Martinin puoluetoveri Jim O'Callaghan, Gemma O'Doherty itse ja Ann Dohertyn ystävä, laulaja Margo. Tapaamisessa poliitikoille esiteltiin "todisteita" katoamistapauksen poliittisesta peittelystä ja viranomaisten suojelusta oletetulle seksuaalimurhaajalle. Heiltä vaadittiin tukea uusille tutkimuksille.Kitty Holland, Micheál Martin meets sister of missing Mary Boyle (6) The Irish Times 26.4.2016, viitattu 30.6.2024 Europarlamentaarikko Lynn Boylan väitti Irlannin valtion pettäneen Mary Boylen. O'Dohertyn videojulkaisussa eläkkeelle jääneet poliisit väittävät poliitikon vaatineen pääepäiltyyn kohdistuneen tutkinnan lopettamista.Erica Doyle Higgins, Mother of Mary Boyle wants Mary's twin sister Ann to stop seeking publicity for the unsolved case The Irish Post 22.8.2016, viitattu 30.6.2024 Kaksossisko Ann Doherty väitti vuonna 2016 tietävänsä murhaajan, joka oli hänen mukaansa tuolloin yhä elossa. Kaksossiskojen äiti kritisoi tuolloin tyttärensä julkista toimintaa. 18\. tammikuuta 2023 Mary Boylen tiettävästi viimeisenä nähnyt setä kuoli. Tässä yhteydessä Ann Doherty arveli aiemmista väitteistään poiketen, että vastaus katoamisen syyhyn voisi olla perheen sisällä. == Lähteet == Luokka:Katoamistapaukset Irlannissa Luokka:1970-luvun katoamistapaukset Luokka:1977